Здравейте, прочетох статията “Правата и задълженията ми като велосипедист на пътя”, както и поразгледах форумите относно карането на велосипед по тротоара и все още ми е НЕясен отговорът. Нещата, които ме объркват са следните:


“На водача на двуколесно пътно превозно средство е забранено да управлява превозно средство по площите, предназначени САМО за пешеходци;”


и


‘Извън населените места, където няма банкет или ТРОТОАР, а трябва да бутам велосипеда, да се движа по платното за движение, като се придържам възможно най-близо до дясната му граница.”


Та това, което ме тормози е, че не намерих информация тротоарът води ли се САМО за пешеходци и “тротоарът” от вторият цитат доказва ли противното (въпреки, че щом велосипедът се бута, бутащото го лице извършва дейността на пешеходец)?


Досега съм мислел, че е забранено (въпреки, че не са малко хората, които карат по тротоарите), но днес в апликацията за градски транспорт Moovit има маршрути за велосипеди, които съмнително минават през пътечки в паркове и тротоари.


Благодаря за отделеното време и се надявам някой да отговори.




Движение по тротоар с велосипед, разрешено или не
=================================================

 

Здравейте, 


разпоредбата, която цитирате е чл. 15, ал. 5 от ЗДвП и точният текст гласи – “(5) Когато няма специално предназначена за тях пътна лента или алея, водачите на мотопеди, велосипеди и други немоторни превозни средства може да използват за движение разположения отдясно по посоката на движението им пътен банкет, ако той е годен за това и ако това не пречи на другите участници в движението.” Т.е. не се споменава за тротоар, а за специално предназначена за велосипедисти пътна лента или алея.  

Съгласно чл. 107, т. 2 от ЗДвП – пешеходец е лице, което бута велосипед. 


Поздрави,  

адв. Николина Митова  

0898 303092


